**ՀԻՄՆԱՎՈՐՈՒՄ  
  
«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԳՈՒՅՔԸ ՄՐՑՈՒԹԱՅԻՆ ԿԱՐԳՈՎ ՎԱՐՁԱԿԱԼՈՒԹՅԱՆ ԻՐԱՎՈՒՆՔՈՎ ՏՐԱՄԱԴՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ  
 ՆԱԽԱԳԾԻ ԸՆԴՈՒՆՄԱՆ**

Համաձայն «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի անհրաժեշտություն է առաջացել մրցութային կարգով վարձակալության իրավունքով տրամադրել համայնքային սեփականություն հանդիսացող գույքը:   
  
 Կոտայքի մարզի Աբովյան համայնքի Աբովյան քաղաքի Բարեկամության հրապարակի թիվ 1/3 հասցեում գտնվող, համայնքային սեփականություն հանդիսացող, 07-002-0120-0005 կադաստրային ծածկագրով բնակավայրերի նպատակային նշանակության գույքը տրամադրվում է մրցութային կարգով վարձակալության իրավունքով՝ գոյություն ունեցող կարուսելները (խաղասարքերը) վերականգնելու, ժամանցի և հանգստի կենտրոն կազմակերպելու և դրանք օրենսդրությամբ սահմանված կարգով շահագործելու նպատակով։   
Վարձակալության իրավունքով տրամադրման դեպքում կկազմակերպվի համայնքի բնակիչների ժամանցի և զվարճանքի գոտի, ինչպես նաև կնպաստի աշխատատեղերի ստեղծմանը։   
   
 Գույքի տարեկան վարձավճարից ստացված եկամուտը մուտքագրվելու է համայնքի բյուջե, որը ուղղվելու է համայնքի հնգամյա զարգացման ծրագրերի իրագործմանը։

«Աբովյան համայնքի սեփականություն հանդիսացող գույքը մրցութային կարգով վարձակալության իրավունքով տրամադրելու մասին» որոշման նախագծի ընդունման առնչությամբ այլ իրավական ակտերի ընդունման անհրաժեշտություն չկա:

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**